Hundid kiidavad heaks: PÖFF pidutseb koos Hunee’ga — Müürileht
Hunee on mees, kes on algselt pärit Koreast, kuid juba kümme aastat resideerinud Berliinis – kärjes, mis kubiseb usinatest elektroonilise muusika mesilastest. Tema esimesed mesised helid said vahale pressitud aastal 2009 ning sellest ajast alates on ta muusikat välja andnud selliste leibelite alt nagu Rush Hour, Future Times ja W.T.
Ta on tuntud oma meelt kirgastavate ja energiliste DJ-settide ja ütlemata vahvate vuntside poolest ning ei karda segada oma kaardipakki, põimides õhtu jooksul kokku nii house’i, diskot, afrot, souli kui ka teknot. Ise nimetab ta oma stiili aimduslikuks muusikaks (hunch music) – termin, mis viitab kõhutundele ning mis on tuletatud tema kodanikunimest Hun Choi.
Lisaks Huneele masseerivad peoõhtul trummikilesid kohaliku kärje esindajad Alari Orav, Rain Tolk, Kristopher Luigend, Johann 3000 ja Andreas Kask.
25. novembril leiab Tallinnas Nordic Hotel Forumi konverentsikeskuses aset filmimuusika seminar
Homme, 20. novembril kell 19.00 avab kunagises Vilma leivatehase ja praeguses Viljandi kultuuriakadeemia õppehoones oma uksed galerii ning kontserdipaik Wimka – TÜ Viljandi Kultuuriakadeemia kultuurikorralduse esmakursuslaste idee järgi loodud ajaveetmiskoht. Avapeol neljapäeval, esineb armastatud laulja Jarek Kasar. Lisaks saab lavalaudadel näha ka akadeemia noori muusikuid.